stanford-oval/wikipedia huggingface dataset:
โรงเรียนสิงห์บุรี
ผลงานดีเด่น

| ปี พ> ศ. | ได้รับรางวัล |
| --- | --- |
2529: - โรงเรียนดีเด่น รางวัลพระราชทาน
2537: - ชนะเลิศ การประกวดดนตรีไทย 3 ปี (2535-2537) รับรางวัลถ้วยพระราชทาน จากสมเด็จพระเทพรัตนราชสุดาฯ สยามบรมราชกุมารี
2538: - 16 กุมภาพันธ์ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนิน    เป็นองค์ประธานเปิดอาคาร   หอวัฒนธรรมและหอสมุด ของโรงเรียนสิงห์บุรี - ห้องสมุดยอดเยี่ยม กรมสามัญศึกษา - ห้องสมุดดีเด่น สมาคมห้องสมุดแห่งประเทศไทยในพระบรมราชูปถัมภ์ - โรงเรียนดีเด่น รางวัลพระราชทาน
2540: - ดนตรีไทยและนาฏศิลป์ ได้รับคัดเลือกเป็นตัวแทนกรมสามัญศึกษาไปเผยแพร่ศิลปวัฒนธรรม ณ ประเทศเวียดนาม และประเทศเวียดนามนำคณะนาฏศิลป์ มาเผยแพร่ศิลปวัฒนธรรมที่โรงเรียนสิงห์บุรี
2541: ผู้บริหาร ได้รับคัดเลือกเป็นผู้บริหารสถานศึกษาดีเด่น	 แห่งชาติ ระดับมัธยมศึกษา รับรางวัลเข็มกลัดทองคำ โล่เกียรติยศ เงินสด 100,000 บาท จากมูลนิธิคุรุสภา
2542: - ชนะเลิศ การแข่งขันระดับ ม.ต้น งานศิลปหัตถกรรม	 นักเรียน ครั้งที่ 52    ของภาคกลางและภาคตะวันออก - นักเรียนดีเด่นรางวัลพระราชทาน ทั้งระดับ ม.ต้น และ ม.ปลาย   จากสมเด็จพระเทพรัตนราชสุดาฯ สยามบรมราชกุมารี
2543: - รางวัลที่ 1 และรางวัลเหรียญทอง การแข่งทักษะทางวิชาการ เขตการศึกษา 6 รวม 13 รายการ - ชนะเลิศระดับจังหวัดไปแข่งขันงานศิลปหัตถกรรม	 นักเรียน ครั้งที่ 53 ณ จังหวัดสมุทรสาคร 37 รายการ
2544: - รางวัลเหรียญทอง การแข่งขันทำขนมไทย (น้ำดอกไม้) งานศิลปหัตถกรรมนักเรียน    ภาคกลางและภาคตะวันออก ครั้งที่ 54 ณ จังหวัดสระบุรี  - ชนะเลิศ งานมหกรรมอินเทอร์เน็ต ของ Nectec ระดับภาคกลาง ณ มหาวิทยาลัยราชภัฏเทพสตรี จ.ลพบุรี
2545: - รางวัลเหรียญทองงานศิลปหัตถกรรมนักเรียน ภาคกลาง	 และภาคตะวันออก ครั้งที่ 55   ณ จ.สุพรรณบุรี
2546: - รางวัลชนะเลิศ การจัดกิจกรรมคุ้มครองผู้บริโภค (อ.ย.น้อย) ระดับเขตการศึกษา 6 - รางวัลเหรียญทอง โรงเรียนส่งเสริมสุขภาพ กรมอนามัยกระทรวงสาธารณสุข - ชนะเลิศ รางวัลถ้วยพระราชทานจากสมเด็จพระเทพรัตน์ฯ
โรงเรียนมารีย์วิทยา

| โรงเรียนมารีย์วิทยา   Saint Mary's College /Marie Vithaya School Marie Vithaya School> ที่ตั้ง |
| --- | --- |

ข้อมูล
ชื่ออื่น: ม.ว. (MV)
ประเภท: เอกชน
คำขวัญ: ศึกษาดี มีคุณธรรม 
สถาปนา: 9 เมษายน พ.ศ. 2499 (68 ปี 219 วัน)
ผู้ก่อตั้ง: บาทหลวงมารีอุส หลุยส์ เบรย์ และเซอร์โยเซฟ อันนา คณะภคินีเซนต์ปอล เดอ ชาร์ตร
หน่วยงานกำกับ: สำนักงานคณะกรรมการส่งเสริมการศึกษาเอกชน
สี:   ฟ้า -   ขาว -   แดง
เพลง: มาร์ชมารีย์,มาร์ชสดุดีมารีย์วิทยา,มาร์ชมารีย์วิทยา,มาร์ชมารีย์วิทยา นครราชสีมา,เพลงAve Maria
ดอกไม้: ดอกราชพฤกษ์(คูณ)
เว็บไซต์: 
โรงเรียนมารีย์วิทยา  (อักษรย่อ: ม.ว. /MV) เป็นสถานศึกษาเอกชนขนาดใหญ่ สังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ ตั้งอยู่ในจังหวัดนครราชสีมา ก่อตั้งเมื่อวันที่ 9 เมษายน พ.ศ. 2499 โดยบาทหลวงมารีอุส หลุยส์ เบรย์ และเซอร์โยเซฟ อันนา (อธิการิณีคนแรกของโรงเรียนมารีย์วิทยา) เริ่มเปิดการเรียนการสอนตั้งแต่ปี พ.ศ. 2499 โดยคณะภคินีเซนต์ปอล เดอ ชาร์ตร เปิดสอนครอบคลุมทุกระดับชั้นตั้งแต่ระดับก่อนประถมศึกษาจนถึงระดับมัธยมศึกษาตอนปลาย
โรงเรียนมารีย์วิทยาตั้งอยู่ ณ เลขที่ 386 ถนนมุขมนตรี ตำบลในเมือง อำเภอเมือง จังหวัดนครราชสีมา บนพื้นที่ขนาด 31 ไร่ 2 งาน 6.5 ตารางวา ของกรมธนารักษ์
ประวัติของโรงเรียน

บาทหลวงมารีอุส หลุยส์ เบรย์ เป็นผู้ก่อตั้งโรงเรียนมารีย์วิทยา โดยได้รับใบอนุญาตจากกระทรวงศึกษาธิการเมื่อวันที่ 7 เมษายน พ.ศ. 2499 เปิดทำการเรียนการสอนเมื่อวันที่ 16 พฤษภาคม พ.ศ. 2499 โดยให้คณะภคินีเซนต์ปอล เดอ ชาร์ตร เข้ามาดำเนินงานบริหารงาน เปิดสอนระดับประถมศึกษา มีนักเรียนจำนวน 210 คน  ครู 6 คน และเซอร์ 3 คน  โดยมีเซอร์โยโซฟอันนา ดำรงตำแหน่งอธิการิณี และเซอร์อัลฟองส์ เดอ แซงปีแอร์ ดำรงตำแหน่งผู้จัดการและครูใหญ่ ปี พ.ศ. 2502 โรงเรียนมารีย์วิทยาได้เปิดการเรียนการสอนระดับมัธยมศึกษาตอนต้น มีจำนวนนักเรียนทั้งหมด 1,700 คน และครู 35 คน ในปีนี้โรงเรียนมารีย์วิทยาได้รับการรับรองวิทยฐานะให้เทียบเท่าโรงเรียนรัฐบาล ทางโรงเรียนได้สร้างห้องสมุด ห้องวิทยาศาสตร์ ห้องสังคมศึกษา  และสนามกีฬา ในปี พ.ศ. 2506 โรงเรียนได้เปิดการเรียนการสอนตั้งแต่ระดับก่อนประถมศึกษาถึงระดับมัธยมศึกษาตอนปลาย และในวันที่ 12 ธันวาคม พ.ศ. 2551 ได้รับพระกรุณาธิคุณจาก ทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จทรงเปิดศูนย์เพื่อนใจวัยรุ่น (To Be Number One Friend Corner) และทรงเป็นประธานในการแสดงคอนเสิร์ต To Be Number One ด้วย
สัญลักษณ์ประจำโรงเรียน

ตราประจำโรงเรียน รูปพระแม่มารีย์อยู่ในวงกลมรอบ ๆ ด้านข้างภายในวงกลมมีชื่อโรงเรียนอยู่ด้านหน้า และชื่อจังหวัดอยู่ ด้านหลังของรูปพระแมํมารีย์ใช้รูปพระแม่มารีย์เป็นเครื่องหมายโรงเรียน โดยโรงเรียนมารีย์วิทยายึดพระแม่มารีย์เป็น องค์อุปถัมภ์ทุกคนที่เรียนโรงเรียนนี้ ได้ชื่อว่าเป็น “ลูกมารีย์” ลูกมารีย์พึงยึดคุณธรรมของพระแม่มารีย์เป็นบรรทัดฐานในการดำเนินชีวิต
สีประจำโรงเรียน
   ฟ้า หมายถึง พระแม่มารีย์ผู้เป็นองค์อุปถัมภ์ของโรงเรียน 
   ขาว หมายถึง ความบริสุทธิ์ 
   แดง หมายถึง ความรัก
สัญลักษณ์ประจำโรงเรียน > คติพจน์

“ ซื่อสัตย์ เสียสละ ”
สัญลักษณ์ประจำโรงเรียน > เอกลักษณ์ลูกมารีย์

“ สะอาด มารยาทดี มีวินัย ใจกตัญญู ”
สัญลักษณ์ประจำโรงเรียน > อัตลักษณ์ลูกมารีย์

“ รัก-เมตตา ซื่อสัตย์ กตัญญู อยู่อย่างพอเพียง ”
ทำเนียบผู้บริหารโรงเรียน

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | เซอร์โยเซฟ อันนา |  |
| 2 | เซอร์อัลฟองส์ สะอาด วรศิลป์ | พ.ศ. 2499 - 2504 |
| 3 | เซอร์คริสติน เดอ มารี รัตนา มารีย์พีรพงศ์ | พ.ศ. 2504 - 2505 |
| 4 | เซอร์โรซามีคาแอลลา ทองเทพ อุดมเดช | พ.ศ. 2505 - 2509 |
| 5 | เซอร์แมรี่สนิท ทรัพย์เย็น | พ.ศ. 2510 - 2521 |
| 6 | เซอร์มีแชล พูนสุข บุญหนา | พ.ศ. 2521 - 2522 |
| 7 | เซอร์เรอเน เดอ มารี อาภรณ์ แสงหิรัญ | พ.ศ. 2522 - 2530 |
| 8 | เซอร์โรส เดอ ลังฟังค์ เยซู วิภา เลค | พ.ศ. 2530 - 2535 |
| 9 | เซอร์อังตวน สุณากรรณ  ศิวะบวร | พ.ศ. 2535 - 2538 |
| 10 | เซอร์ชอง บัปติส กาญจนา สุดประเสริฐ | พ.ศ. 2539 - 2548 |
| 11 | เซอร์สกอลัสติก วิภาดา สัณฐิติ | พ.ศ. 2548 - 2554 |
| 12 | เซอร์มารีโนแอล สายอรุณ ผิวเกลี้ยง | พ.ศ. 2554 - 2560 |
| 13 | เซอร์วีร์จีนี เทพิน เดชานนท์ | พ.ศ. 2560 - 2566 |
| 14 | เซอร์โยเซฟีนา ทิพย์วรรณ คำเหลา | พ.ศ. 2566 - ปัจจุบัน |
สิ่งปลูกสร้างภายในโรงเรียน > ปัจจุบัน

อาคารมารีอา มี 4 ชั้น โดยชั้นที่ 1 เป็นโรงอาหารและจัดคอนเสิร์ตหรือพิธีการต่างๆ ชั้นที่ 2 เป็นทางเดินซึ่งเชื่อมกับอาคารมารีอุส เซนต์แมรี่ และยอห์นปอล 2 ชั้นที่ 3 เป็นห้องสมุด และชั้นที 4 เป็นหอประชุม ไว้ทำพิธีการ หริอ จัดกิจกรรมหลายๆอย่าง
อาคารมารีอุส มี 6 ชั้น + ชั้นใต้ดิน เป็นอาคารเรียนของระดับ ม.ต้น และยังมีห้องปฏิบัติการฟิสิกส์ เคมี ชีววิทยา ห้องคอมพิวเตอร์ ห้องโสตทัศนูปกรณ์ ส่วนชั้นที่ 1 เป็นโรงอาหาร และเป็นที่ทำการของแผนกธุรการ และการเงิน,ฝ่ายประชาสัมพันธ์,สำนักทะเบียน ส่วนชั้นที่ 6 เป็นหอพักของนักเรียนประจำชาย และชั้นใต้ดินไว้สำหรับการติวหรือสอบของนักเรียน
อาคารเซนต์แมรี่ (ใหม่) พึ่งสร้างเสร็จเมื่อปี พ.ศ. 2558 เป็นอาคารเรียนของระดับ ม.ปลาย และยังมีห้องปฏิบัติการฟิสิกส์ เคมี ชีววิทยา เหมือนกับอาคารมารีอุส ห้องสำหรับฝึกซ้อม เอแม็ท ครอสเวิร์ด คำคม และห้องสำหรับเรียนคำสอนของนักเรียนที่นับถือศาสนาคริสต์ และยังมีห้องดนตรีไทย ห้องซ้อมร้องเพลง ห้องวิชาการ ส่วนชั้นที่ 1 เป็นโรงอาหารและยังมีห้องศิลปะ ห้องโรเนียว ธนาคารโรงเรียน
อาคารยอห์นปอล 2 มี 6 ชั้น + ชั้นใต้ดิน เป็นอาคารเรียนสำหรับระดับก่อนอนุบาล อนุบาล และประถมต้น
อาคารเซนต์เมรี่อินเตอร์ มี 7 ชั้น เป็นอาคารเรียนของระดับประถมปลาย และเป็นห้องเรียนของแผนก English Program และยังมีห้องสมุด ห้องคอมพิวเตอร์
อาคารอาแลงวังกาแวร์ มี 2 ชั้น ใช้เรียนวิชาพลศึกษา
อาคารปีเตอร์แอนต์ปอล มี 5 ชั้น ใช้เรียนวิชาพลศึกษา และเป็นหอพักสำหรับนักกีฬาช้างเผือก
อาคารเซนต์ปอล มี 4 ชั้น ใช้เป็นหอพักของนักเรียนประจำหญิง
อาคารยออากิม มี 2 ชั้น
อาสนวิหารแม่พระประจักษ์ที่เมืองลูร์ด ใช้ทำพิธีการในศาสนาคริสต์ เช่น พิธีมิสซา พิธีล้างบาป และอื่นๆ
สนามบาสเกตบอล
สนามฟุตบอล
สระว่ายน้ำเอ็มอาร์วี ใช้เรียนว่ายน้ำสำหรับนักเรียนระดับ ป.3-ป.6
ร้านค้าสวัสดิการ
สิ่งปลูกสร้างภายในโรงเรียน > อดีต

อาคารเซนต์โยเซฟ มี 3 ชั้น
อาคารเซนต์แมรี่ (เดิม) มี 3 ชั้น
ศิษย์เก่าที่มีชื่อเสียง

อรรณพ ทองบริสุทธิ์ ผู้ชนะเลิศการแข่งขันทรู อะคาเดมี่ แฟนเทเชีย ซีซั่นที่ 7
วีรยา จาง (วี BNK48) สมาชิกวงบีเอ็นเคโฟร์ตีเอต
ชาลิตา แย้มวัณณังค์ มิสยูนิเวิร์สไทยแลนด์ 2556
นิตยา บุญสูงเนิน นักร้อง
พาเมล่า เบาว์เด้นท์ นักร้อง, นักแสดง
ประตูทางเข้า โรงเรียนมารีย์วิทยา นครราชสีมา ในยุคแรก
ป้ายชื่อโรงเรียนและประตูโรงเรียน สมัยที่ 2 (ประมาณ 30-40 ปีที่แล้ว)
บรรยากาศภายในห้องเรียนราวปี 251X
วิทยาลัยชุมชนตราด

| --- | --- |

ชื่อย่อ: วชช.ตร. / TRATCC
คติพจน์: วิทยาลัยชุมชน พัฒนาคน พัฒนาท้องถิ่น
ประเภท: สถาบันอุดมศึกษาของรัฐ
นายกสภาฯ: อมฤทธิ์ พูลสวัสดิ์
ผู้อำนวยการ: ดร.กรรณิกา สุภาภา
ที่ตั้ง: 64/1 หมู่ 2 ถนนตราด-คลองใหญ่ ตำบลเนินทราย อำเภอเมืองตราด จังหวัดตราด
สี: ██████ สีเหลือง สีแดง สีน้ำเงิน
เว็บไซต์: www.tratcc.ac.th
วิทยาลัยชุมชนตราด เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นเมื่อวันที่ 8 ตุลาคม พ.ศ. 2547 เพื่อเป็นสถาบันที่จัดการศึกษาในจังหวัดที่ไม่มีสถาบันอุดมศึกษา ตามนโยบายการกระจายการศึกษาสู่ท้องถิ่นของรัฐบาล
ในระยะเริ่มต้นวิทยาลัยชุมชนตราด ได้ใช้ "สำนักงานจังหวัดตราด" เป็นสถานที่ปฏิบัติราชการของวิทยาลัย เนื่องจากอยู่ระหว่างการจัดตั้ง จนเมื่อวันที่ 23 มีนาคม พ.ศ. 2549 จึงมีการย้ายที่ทำการจากสำนักงานจังหวัดตราด มายังอาคารเรียนของโรงเรียนวิเวกเมืองตราด สังกัดสำนักงานเขตพื้นที่การศึกษาตราด ซึ่งยุบเลิกการจัดการเรียนการสอนไปแล้ว บนพื้นที่ 8 ไร่ 2 งาน  ตั้งอยู่เลขที่ 99/9 หมู่ 2 ถนนตราด-คลองใหญ่ ตำบลเนินทราย อำเภอเมืองตราด จังหวัดตราด
ในระยะเริ่มดำเนินการของวิทยาลัย สำนักงานคณะกรรมการการอุดมศึกษา ได้แต่งตั้งนางสมเสน่ห์ พ่วงพี อดีตหัวหน้าหน่วยศึกษานิเทศก์จังหวัดตราด กรมสามัญศึกษา ปฏิบัติหน้าที่ผู้อำนวยการวิทยาลัยชุมชนตราด ตั้งแต่วันที่ 4 ตุลาคม พ.ศ. 2548 ถึง 30 กันยายน พ.ศ. 2549 และได้แต่งตั้งนางกรรณิกา สุภาภา ครูชำนาญการ ปฏิบัติหน้าที่ผู้อำนวยการวิทยาลัยชุมชนตราด  ตั้งแต่วันที่  1 ตุลาคม  พ.ศ. 2549 เป็นต้นมา
วิทยาลัยชุมชนตราด เปิดการเรียนการสอนเป็นครั้งแรกในภาคเรียนที่ 1 ปีการศึกษา 2549 ปัจจุบันเปิดสอน 2 ระดับ คือ อนุปริญญา และหลักสูตรระยะสั้น
หลักสูตร

วิทยาลัยชุมชนตราด เปิดสอนหลักสูตรอนุปริญญา ดังนี้
ศูนย์จัดการศึกษา

โรงเรียนคลองใหญ่วิทยาคม  อำเภอคลองใหญ่
โรงเรียนบ่อไร่วิทยาคม อำเภอบ่อไร่
โรงเรียนบ้านคลองเจ้า	อำเภอเกาะกูด
อำเภอเกาะช้าง
แหล่งข้อมูลอื่น

วิทยาลัยชุมชนตราด
วิทยาลัยชุมชนปัตตานี

| --- | --- |

ชื่อย่อ: วชช.ปน. / PNCC
คติพจน์: วิทยาลัยชุมชน พัฒนาคน พัฒนาท้องถิ่น
ประเภท: วิทยาลัยชุมชน
ที่ตั้ง: ถนนปากน้ำ ตำบลรูสะมิแล อำเภอเมืองปัตตานี จังหวัดปัตตานี 94000
เว็บไซต์: 
วิทยาลัยชุมชนปัตตานี เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นเมื่อวันที่ 29 กรกฎาคม พ.ศ. 2547 ตามนโยบายการแก้ไขปัญหาพื้นที่พิเศษภาคใต้ (3 จังหวัดชายแดนภาคใต้ และจังหวัดสงขลา 5 อำเภอ) ของศูนย์อำนวยการบริหารจังหวัดชายแดนภาคใต้ (ศอ.บต.)
ประวัติ

วิทยาลัยชุมชนปัตตานี แรกเริ่มก่อตั้งขึ้นโดยคณะกรรมการเตรียมการจัดตั้งวิทยาลัยชุมชนปัตตานีประกอบด้วย ผู้ว่าราชการจังหวัดปัตตานี  (นายเสนอ จันทรา)  เป็นประธาน รองผู้ว่าราชการจังหวัดปัตตานี  (นายมานิต  วัฒนเสน)  รองประธาน  ผู้อำนวยการสำนักงานเขตพื้นที่การศึกษาปัตตานี เขต 1   (นายวิมล จันทร์แก้ว)  เป็นกรรม การและเลขานุการ และนายวิชาพร ชินประพัทธ์ ผู้ช่วยศึกษาธิการจังหวัดปัตตานี  ปฏิบัติหน้าที่รองผู้อำนวยการสำนักงานเขตพื้นที่การศึกษาปัตตานี เขต 1 เป็นกรรมการและผู้ช่วยเลขานุการ   นอกจากนั้นยังมีคณะกรรมการอีก จำนวน 37 คน มีคณะทำงานประสานการจัดตั้งวิทยาลัยชุมชนปัตตานี จำนวน 10 คน  ทำหน้าที่ประสานงาน  และจัดทำแผนการจัดตั้งวิทยาลัยชุมชนปัตตานี โดยมีผู้อำนวยการสำนักบริหารงานวิทยาลัยชุมชน    (นางสาวสุนันทา แสงทอง) และที่ปรึกษาสำนักบริหารงานวิทยาลัยชุมชน   (นายถนอม  อินทรกำเนิด และ นายสวัสดิ์  แกล้วทนงค์) เป็นที่ปรึกษา  ซึ่งได้รับการประกาศจัดตั้งเมื่อวันที่  29  กรกฎาคม  2547 โดยเลขาธิการ คณะกรรมการการอุดมศึกษา  แต่งตั้งให้ นายวิชาพร ชินประพัทธ์  ตำแหน่งผู้ช่วยศึกษาธิการจังหวัดปัตตานี ปฏิบัติ หน้าที่ผู้อำนวยการวิทยาลัยชุมชนปัตตานี
วิทยาลัยชุมชนปัตตานี ตั้งอยู่ที่ ถนนปากน้ำ ตำบลรูสะมิแล อำเภอเมืองปัตตานี จังหวัดปัตตานี มีเนื้อที่ 6 ไร่ 3 งาน 96 ตารางวา ประกอบด้วยอาคารสำนักงาน 1 หลัง   ซึ่งแต่เดิมเป็นอาคารของสำนักงานเขตเศรษฐกิจการเกษตร อยู่ในความดูแลของธนารักษ์พื้นที่ปัตตานี เมื่อได้จัดตั้งวิทยาลัยชุมชนปัตตานี จึงขออนุญาตใช้อาคารจากผู้ว่าราชการจังหวัดปัตตานี เพื่อเป็นอาคารสำนักงาน และได้ดำเนินการจัดการเรียนการสอนหลักสูตรระยะสั้น จำนวนหลากหลายหลักสูตรตามความต้องการของผู้เรียน
พ.ศ. 2548 ได้ดำเนินการจัดการเรียนการสอนหลักสูตรอนุปริญญา จำนวน 4 สาขาวิชา ได้แก่ สาขาวิชาการพัฒนาชุมชน สาขาวิชาการปกครองท้องถิ่น สาขาวิชาการศึกษาปฐมวัย และสาขาวิชาคอมพิวเตอร์ธุรกิจ พร้อมเปิดสอนควบคู่ไปกับหลักสูตรระยะสั้นตามความต้องการของชุมชน
พ.ศ. 2549 ได้รับงบประมาณก่อสร้างอาคารศูนย์วิทยบริการ จำนวน 1หลัง เพื่อจัดตั้งศูนย์เทคโนโลยีสารสนเทศ ห้องสมุด ห้องประชุม และสำนักงาน พร้อมทั้งได้เปิดสอนหลักสูตรอนุปริญญา (เพิ่มเติม) สาขาวิชาธุรกิจอาหารฮาลาล
พ.ศ. 2551 เปิดสอนหลักสูตรอนุปริญญา (เพิ่มเติม) สาขาวิชาการจัดการทั่วไป
พ.ศ. 2554 ได้รับงบประมาณก่อสร้างอาคารเรียน 4 ชั้น จำนวน 1 หลัง ประกอบด้วยห้องเรียน 24 ห้อง และห้องประชุม 1 ห้อง
หลักสูตร

วิทยาลัยชุมชนปัตตานี เริ่มเปิดทำการสอนในเดือนสิงหาคม พ.ศ. 2547 ปัจจุบันเปิดทำการสอนหลักสูตรอนุปริญญา จำนวน 8 สาขาวิชา คือ
การปกครองท้องถิ่น
การจัดการชุมชน
การศึกษาปฐมวัย/การพัฒนาเด็กปฐมวัย
การจัดการ
คอมพิวเตอร์ธุรกิจ/เทคโนโลยีดิจิทัลธุรกิจ
อิสลามศึกษา
สาธารณสุขชุมชน
เกษตรและการแปรรูป
แหล่งข้อมูลอื่น

วิทยาลัยชุมชนปัตตานี เก็บถาวร 2010-07-29 ที่ เวย์แบ็กแมชชีน
หาบ้านให้มังกรที!

| --- | --- |
หาบ้านให้มังกรที!
ドラゴン、家を買う。 (Dragon, Ie o Kau.)
ชื่อภาษาอังกฤษ: Dragon Goes House-Hunting
แนว: จินตนิมิต
มังงะ
เขียนโดย: โคโอะ ทานูกิ
วาดภาพโดย: ช็อกโก อายะ
สำนักพิมพ์: แม็กการ์เดน
นิตยสาร: คอมิกการ์เดนรายเดือน
กลุ่มเป้าหมาย: โชเน็ง
วางจำหน่ายตั้งแต่: 5 ธันวาคม พ.ศ. 2559 – 5 ธันวาคม พ.ศ. 2565
จำนวนเล่ม: 9 (หนังสือ)
อนิเมะโทรทัศน์
กำกับโดย: ฮารูกิ คาซูงาโมริ
ดนตรีโดย: เคียวเฮ มัตสึโนะ
สตูดิโอ: ซิกนัลเอ็มดี
เครือข่าย: Tokyo MX, ytv, BS Fuji
เครือข่ายภาษาไทย: ปีลีปีลี
ฉาย:  4 เมษายน พ.ศ. 2564  –  20 มิถุนายน พ.ศ. 2564
ตอน: 12 (รายชื่อตอน)
มังงะ
เขียนโดย: โคโอะ ทานูกิ
วาดภาพโดย: ช็อกโก อายะ
สำนักพิมพ์: แม็กการ์เดน
นิตยสาร: คอมิกการ์เดนรายเดือน
กลุ่มเป้าหมาย: โชเน็ง
วางจำหน่ายตั้งแต่: มกราคม พ.ศ. 2566 – กำหนดการ
หาบ้านให้มังกรที! (ญี่ปุ่น: ドラゴン、家を買う。; โรมาจิ: Dragon, Ie o Kau.) เป็นซีรีส์มังงะญี่ปุ่นแนวจินตนิมิต เขียนโดยคาโอะ ทานูกิ และวาดภาพโดยช็อกโก ตีพิมพ์ในนิตยสารคอมิกการ์เดนรายเดือน นิตยสารการ์ตูนแนวโชเน็งของสำนักพิมพ์แม็กการ์เดนตั้งแต่เดือนธันวาคม พ.ศ. 2559 ถึงธันวาคม พ.ศ. 2565 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 9 ได้รับการดัดแปลงเป็นซีรีส์อนิเมะโทรทัศน์โดยสตูดิโอซิกนัลเอ็มดี ออกอากาศตั้งแต่เดือนเมษายนถึงมิถุนายน พ.ศ. 2564
รูปแบบต่าง ๆ > มังงะ

มังงะเขียนเรื่องโดยคาโอะ ทานูกิ วาดรูปโดยช็อกโก อายะ ตีพิมพ์ในนิตยสารคอมิกการ์เดนรายเดือน นิตยสารการ์ตูนแนวโชเน็งของสำนักพิมพ์แม็กการ์เดน ตั้งแต่วันที่ 5 ธันวาคม พ.ศ. 2559 ถึง 5 ธันวาคม พ.ศ. 2565 และได้รับการรวบรวมตีพิมพ์เป็นหนังสือการ์ตูนรวมเล่ม  (ทังโกบง) ถึงเล่มที่ 9
มังงะภาคแยกจะเริ่มตีพิมพ์ในนิตยสารเดียวกันในเดือนมกราคม พ.ศ. 2566
| # | วันที่ออกจำหน่าย | ISBN |
| --- | --- | --- |
| 1 |  10 มกราคม พ.ศ. 2560  | 978-4-80-000702-5 |
| 2 |  10 มกราคม พ.ศ. 2561 | 978-4-80-000741-4 |
| 3 |  10 สิงหาคม พ.ศ. 2561 | 978-4-80-000790-2 |
| 4 |  10 เมษายน พ.ศ. 2562 | 978-4-80-000843-5 |
| 5 |  10 ตุลาคม พ.ศ. 2562 | 978-4-80-000902-9 |
| 6 |  9 พฤษภาคม พ.ศ. 2563 | 978-4-80-000968-5 |
| 7 |  9 เมษายน พ.ศ. 2564 | 978-4-80-001068-1 |
| 8 |  9 ธันวาคม พ.ศ. 2564 | 978-4-80-001155-8 |
| 9 |  6 ตุลาคม พ.ศ. 2565 | 978-4-80-001255-5 |
รูปแบบต่าง ๆ > อนิเมะ

ได้มีการประกาศดัดแปลงเรื่องหาบ้านให้มังกรที!เป็นอนิเมะในมังงะเล่มที่ 5 เมื่อเดือนตุลาคม พ.ศ. 2562  ภายหลังได้เผยว่าจะเป็นซีรีส์อนิเมะโทรทัศน์เมื่อวันที่ 9 พฤษภาคม พ.ศ. 2563 สร้างโดยสตูดิโอซิกนัลเอ็มดี กำกับโดยฮารูกิ คาซูงาโมริ ออกแบบตัวละครโดยชิโอริ อาซูกะและ Su Shiyi รับผิดชอบดนตรีประกอยโดยเคียวเฮ มัตสึโนะ ซีรีส์อนิเมะมีกำหนดออกอากาศในวันที่ 4 เมษายน พ.ศ. 2564 ทางช่อง  Tokyo MX, ytv และ BS Fuji มาซาโยชิ โออิชิร้องเพลงเปิดชื่อเพลงว่า "Roll-playing" วง Non Stop Rabbit ร้องเพลงปิดชื่อเพลงว่า "ชิซูกะ นะ คาเซะ"
รูปแบบต่าง ๆ > อนิเมะ > ราชชื่อตอน

| ตอนที่  | ชื่อตอน  | ผู้กำกับ  | ผู้เขียนบท  | วันที่ออกอากาศครั้งแรก  |
| --- | --- | --- | --- | --- |
| 1 | "บ้านอันหลากหลาย (ญี่ปุ่น: いろんな家; โรมาจิ:  Ironna Ie)" | ฮารูกิ คาซูงาโมริ | ฮารูกิ คาซูงาโมริ ซิกนัลเอ็มดี | 4 เมษายน พ.ศ. 2564 |
| 2 | "บ้านที่ตกลงมา (ญี่ปุ่น: 落ちる家; โรมาจิ: Ochiru Ie)" | ฮารูกิ คาซูงาโมริ | ชิโอนิ อาซากะ, นัตสึมิ คูโรดะ | 11 เมษายน พ.ศ. 2564 |
| 3 | "บ้านหลังแรก (ญี่ปุ่น: はじめての家; โรมาจิ: Hajimete no Ie)" | ฮารูกิ คาซูงาโมริ | Su Shiyi, นิชิอิมะ โมริตะ | 18 เมษายน พ.ศ. 2564 |
| 4 | "บ้านอันหนาวเหน็บ (ญี่ปุ่น: 冷たい家; โรมาจิ: Tsumetai Ie)" | ฮารูกิ คาซูงาโมริ | Signal.MD, ฮารูกิ คาซูงาโมริ | 25 เมษายน พ.ศ. 2564 |
| 5 | "บ้านที่มาอยู่รวมกัน (ญี่ปุ่น: 集まってる家; โรมาจิ: Atsumatteru Ie)" | ชิเงรุ อูเอดะ | ฮารูกิ คาซูงาโมริ, อากาเนะ ทาไม, Su Shiyi | 2 พฤษภาคม พ.ศ. 2564 |
| 6 | "มังกร ภาวะฉุกเฉิน (ญี่ปุ่น: ドラゴン、緊急事態。; โรมาจิ: Doragon, Kinkyū Jitai.)" | โทชิยูกิ โซเนะ | นัตสึมิ คูโรดะ, ฟูกะ ฟูกูจิ | 9 พฤษภาคม พ.ศ. 2564 |
| 7 | "บ้านแห่งการต่อสู้ (ญี่ปุ่น: たたかう家; โรมาจิ: Tatakau Ie)" | ฮารูกิ คาซูงาโมริ | นิชิอินะ โมริตะ, อากาเนะ ทาไม | 16 พฤษภาคม พ.ศ. 2564 |
| 8 | "พีจัง ออกไปเที่ยวเล่น (ญี่ปุ่น: ピーちゃん、遊びに行く。; โรมาจิ:  Pī-chan, Asobi ni Iku.)" | ชิเงรุ อูเอดะ | นัตสึมิ คูโรดะ | 23 พฤษภาคม พ.ศ. 2564 |
| 9 | "บ้านของมังกรแห่งความมืด (ญี่ปุ่น: 黒い竜の家; โรมาจิ:  Kuroi Ryū no Ie)" | ชิเงรุ อูเอดะ | อากาเนะ ทาไม, นิชิอินะ โมริตะ, นัตสึมิ คูโรดะ | 30 พฤษภาคม พ.ศ. 2564 |
| 10 | "Hunter Goes Dragon-Hunting. (ญี่ปุ่น: 狩人、ドラゴンを追う。; โรมาจิ: Hantā, Doragon o Ou.)" | ฮารูกิ คาซูงาโมริ | อากาเนะ ทาไม | 6 มิถุนายน พ.ศ. 2564 |
แหล่งข้อมูลอื่น

หาบ้านให้มังกรที! ที่ คอมิกการ์เดนรายเดือน (ญี่ปุ่น)
เว็บไซต์ทางการของอนิเมะ (ญี่ปุ่น)
หาบ้านให้มังกรที! ทาง ปีลีปีลี
หาบ้านให้มังกรที! (มังงะ) ที่เครือข่ายข่าวอนิเมะ
โรงเรียนราชวินิตบางแคปานขำ

โรงเรียนราชวินิตบางแคปานขำ เป็นโรงเรียนรัฐบาลประเภทโรงเรียนมัธยมศึกษาขนาดใหญ่ เดิมอยู่ในสังกัดของสำนักงานคณะกรรมการการศึกษาขั้นพื้นฐาน กรุงเทพมหานคร เขต 3 ปัจจุบันอยู่ในสังกัดสำนักงานเขตพื้นที่การศึกษามัธยมศึกษา เขต 1 ตั้งอยู่ใน เลขที่ 253 ซอยหมู่บ้านเศรษฐกิจ 22-7 แขวงบางแคเหนือ เขตบางแค กรุงเทพมหานคร 10160 เปิดสอนในระดับชั้นมัธยมศึกษาตอนต้นถึงระดับชั้นมัธยมศึกษาตอนปลาย แบบสหศึกษา โดยเป็นหนึ่งในเจ็ด "โรงเรียนราชวินิต"
ประวัติการก่อตั้ง

โรงเรียนบางแคปานขำวิทยา  ตั้งขึ้นเมื่อ วันจันทร์ที่  26 มีนาคม   พ.ศ. 2522  ตามประกาศของกระทรวงศึกษาธิการ สังกัดกองการมัธยมศึกษา กรมสามัญศึกษา ซึ่งได้รับบริจาคที่ดินจาก “คุณวิมล ปานขำ“ ที่มีความประสงค์ให้บุตรหลานของประชาชนในหมู่บ้านเศรษฐกิจ ได้มีโรงเรียนระดับมัธยมศึกษาต่อจากระดับประถมศึกษา ทั้งนี้ขอให้โรงเรียนที่ตั้งขึ้นมามีคำว่า “ปานขำ” อยู่ในชื่อของโรงเรียนด้วย ต่อมา วันที่ 15 เมษายน พ.ศ. 2536 ได้รับพระราชทานอนุญาตตามหนังสือ ที่ รล 003/ 5102 จากสำนักเลขาธิการ พระบรมมหาราชวัง ให้เปลี่ยนมาใช้ชื่อโรงเรียนว่า โรงเรียนราชวินิตบางแคปานขำ
ปี พ.ศ. 2522 เปิดรับสมัครนักเรียนเป็นปีแรก โดยรับสมัครนักเรียนชั้นมัธยมศึกษาปีที่ 1 จำนวน 3 ห้อง อาศัยที่เรียนจากโรงเรียนวัดม่วง เขตหนองแขม (ปัจจุบันคือ เขตบางแค) กรุงเทพมหานคร และได้รับความอนุเคราะห์ทางด้านอุปกรณ์การเรียน การรับสมัครและการเรียนการสอน จากโรงเรียนปัญญาวรคุณ
ปี พ.ศ. 2523 โรงเรียนบางแคปานขำวิทยา ได้ย้ายมาอยู่ที่แขวงบางแคเหนือ เขตภาษีเจริญ (ปัจจุบันคือ เขตบางแค) กรุงเทพมหานคร
ปี พ.ศ. 2526 ได้รับคัดเลือกให้ได้รับรางวัลโรงเรียนดีเด่นของกรมสามัญศึกษา (ปัจจุบันคือ สำนักงานคณะกรรมการการศึกษาขั้นพื้นฐาน)
ปี พ.ศ. 2536 พระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานพระบรมราชานุญาต เปลี่ยนชื่อให้เป็น โรงเรียนราชวินิตบางแคปานขำ
ทำเนียบผู้บริหาร

| รายนามผู้บริหารโรงเรียนราชวินิตบางแคปานขำ> รายนามผู้บริหาร | รายนามผู้บริหารโรงเรียนราชวินิตบางแคปานขำ> ตำแหน่ง | รายนามผู้บริหารโรงเรียนราชวินิตบางแคปานขำ> ระยะเวลา |
| --- | --- | --- |
| 1.นายเพ็ง  เปี่ยมคุ้ม | ผู้อำนวยการโรงเรียนบางแคปานขำวิทยา | พฤษภาคม 2522 - 2531 |
| 2.นายพล  หอมสุวรรณ | ผู้อำนวยการโรงเรียนบางแคปานขำวิทยา | ตุลาคม 2531 - กันยายน 2533 |
| 3.นายสุรัติ  จันทร์ขจร | ผู้อำนวยการโรงเรียนบางแคปานขำวิทยา | ตุลาคม 2533 - กันยายน 2535 |
| 4.นายวีระ  เดชพันธุ์ |  ผู้อำนวยการโรงเรียนบางแคปานขำวิทยา    ผู้อำนวยการโรงเรียนราชวินิตบางแค ปานขำ | ตุลาคม 2535 - 2538 |
| 5.นายสวัสดิ์  เกิดศรี | ผู้อำนวยการโรงเรียนราชวินิตบางแค ปานขำ | กุมภาพันธ์ 2539 - 2541 |
| 6.นางวงศ์พรรณ  อัจฉริยวณิช | ผู้อำนวยการโรงเรียนราชวินิตบางแค ปานขำ | มกราคม 2541 - 2543 |
| 7.นายไพโรจน์  คำจีน | ผู้อำนวยการโรงเรียนราชวินิตบางแค ปานขำ | กุมภาพันธ์ 2543 - 2546 |
| 8.นายนพดล  โกสุม | ผู้อำนวยการโรงเรียนราชวินิตบางแค ปานขำ | มกราคม 2541 - 2543 |
| 9.นายสุธน  เรืองเดช | ผู้อำนวยการโรงเรียนราชวินิตบางแค ปานขำ | ธันวาคม 2548 - ตุลาคม 2548 |
| 10.นางธารทิพย์  ถาวรชัยสิทธิ์ | ผู้อำนวยการโรงเรียนราชวินิตบางแค ปานขำ | ตุลาคม 2551 - มกราคม 2553 |
| 11.ว่าที่ร้อยตรีศักดิ์ศิษฎ์  เสียงเสนาะ | ผู้อำนวยการโรงเรียนราชวินิตบางแค ปานขำ | กุมภาพันธ์ 2553 - มีนาคม 2554 |
| 12.นายวิโรฒ สำรวล | ผู้อำนวยการโรงเรียนราชวินิตบางแค ปานขำ | พฤษภาคม 2554 - ธันวาคม 2556 |
| 13.นายประจักษ์  มนต์ประเสริฐ | ผู้อำนวยการโรงเรียนราชวินิตบางแค ปานขำ | ธันวาคม 2556-ตุลาคม 2557 |
| 14.นายธนะกุล ช้อนแก้ว | ผู้อำนวยการโรงเรียนราชวินิตบางแค ปานขำ | พฤศจิกายน 2557- 2561 |
โรงเรียนในเครือราชวินิต

โรงเรียนราชวินิต (ส.ร.น.)
โรงเรียนราชวินิตบางแก้ว (ร.ว.บ.)
โรงเรียนราชวินิต มัธยม (ร.น.ม.)
โรงเรียนราชวินิตประถมบางแค (ร.น.ค.)
โรงเรียนราชวินิตบางแค ปานขำ (ร.น.ป.)
โรงเรียนราชวินิตบางเขน (ร.น.บ.)
โรงเรียนราชวินิตสุวรรณภูมิ  (ร.ว.ส.)
โรงเรียนราชวินิต นนทบุรี (ร.น.น.)
รางวัลพระราชทานโรงเรียนในเครือราชวินิต

ปัจจุบัน การพระราชทานทุนเรียนดี เข็มเกียรติคุณ และโล่เกียรติคุณนั้น พระบาทสมเด็จพระมหาภูมิพลอดุลยเดชมหาราช บรมนาถบพิตร จะทรงพระกรุณาโปรดเกล้าฯ ให้ สมเด็จเจ้าฟ้าฯ กรมพระศรีสวางควัฒน วรขัตติยราชนารี เสด็จแทนพระองค์ในการพระราชทานรางวัลต่าง ๆ ณ ศาลาดุสิดาลัย สวนจิตรลดา พระราชวังดุสิต
รางวัลพระราชทานโรงเรียนในเครือราชวินิต > ทุนพระราชทาน

วันที่ 18 มิถุนายน พ.ศ. 2511 พระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จพระราชดำเนินไปเปิดโรงเรียนราชวินิต และพระราชทานเงินจำนวน 100,000 บาท เพื่อใช้ดอกผลเป็นทุนพระราชทานแก่ นักเรียนที่เรียนดี มีความประพฤติเรียบร้อย
ผลการเรียนของนักเรียนที่จะได้รับทุนพระราชทาน
ระดับชั้นมัธยมศึกษาตอนต้น จะต้องได้เกรดเฉลี่ยสะสมตั้งแต่ 3.40 ขึ้นไปของแต่ละปีการศึกษา
ระดับชั้นมัธยมศึกษาตอนปลาย จะต้องได้เกรดเฉลี่ยสะสมตั้งแต่ 3.00 ขึ้นไปของแต่ละปีการศึกษา
จำนวนนักเรียนที่จะได้รับทุนพระราชทานในแต่ละระดับนั้นจะเท่ากับจำนวนห้องเรียนที่เปิดสอนในระดับชั้นนั้น
ทุนพระราชทาน 1 ทุนจะอยู่ในถุงสีทอง บรรจุเงินจำนวน 999 บาท
นอกจากทุนพระราชทานแล้วนั้น นักเรียนผู้ได้รับพระราชทานยังจะได้รับภาพพระราชทานในขณะที่รับพระราชทานทุนและประกาศเกียรติคุณอีกด้วย
รางวัลพระราชทานโรงเรียนในเครือราชวินิต > โล่เกียรติคุณ

นักเรียนที่จะได้รับโล่เกียรติคุณ จะต้องมีผลการเรียนสะสมสูงสุดตามระดับชั้น ดังนี้
ระดับชั้นมัธยมศึกษาตอนต้น จำนวน 3 คน
ระดับชั้นมัธยมศึกษาตอนปลาย จำนวน 3 คน
ระดับชั้นมัธยมศึกษาตอนต้นและตอนปลาย (ศึกษาต่อเนื่อง) จำนวน 3 คน
นักเรียนที่ได้รับพระราชทานโล่เกียรติคุณ จะได้รับภาพพระราชทานและประกาศเกียรติคุณเช่นเดียวกับทุนพระราชทาน
รางวัลพระราชทานโรงเรียนในเครือราชวินิต > เข็มเกียรติคุณ

คุณสมบัติของนักเรียนที่จะได้รับเข็มเกียรติคุณ
ช่วยเหลือกิจกรรมของโรงเรียนอย่างต่อเนื่องและดีเด่น
มีความประพฤติเรียบร้อย สุภาพ อ่อนน้อม สนใจต่อการศึกษาเล่าเรียน
ปฏิบัติงานเป็นที่ประจักษ์แก่คณะครู และนักเรียนทั่วไป
จำนวนของนักเรียนที่จะได้รับพระราชทานเข็มเกียรติคุณนั้น มีจำนวนทั้งสิ้น 12 คน แบ่งเป็น 6 ระดับชั้น ชั้นละ 2 คน สำหรับการช่วยเหลือกิจกรรมต่าง ๆ ของโรงเรียน เช่น ทางวิชาการ ดนตรี (ไทยและสากล) ห้องสมุด ฯลฯ
นักเรียนที่ได้รับพระราชทานเข็มเกียรติคุณ จะได้รับภาพพระราชทานและประกาศเกียรติคุณเช่นเดียวกับทุนพระราชทาน
รางวัลพระราชทานโรงเรียนในเครือราชวินิต > รางวัลอื่น ๆ

นอกจากทุนพระราชทาน โล่เกียรติคุณและเข็มเกียรติคุณแล้ว ยังมีรางวัลครูปฏิบัติหน้าที่ดีเด่นและรางวัลศิษย์เก่าดีเด่น ที่จะพระราชทานในคราวเดียวกันอีกด้วย
เดนมาร์ก–นอร์เวย์

เดนมาร์ก-นอร์เวย์ (เยอรมัน: Dänemark-Norwegen, สวีเดน: Danmark-Norge, อังกฤษ: Denmark-Norway) เป็นรัฐร่วมประมุขที่เกิดจากการรวมตัวระหว่างประเทศเดนมาร์กและนอร์เวย์ และรวมทั้งดินแดนอิสระไอซ์แลนด์ของนอร์เวย์ หลังจากการล่มสลายของสหภาพคาลมาร์แล้ว สองราชอาณาจักรก็ทำการตกลงรวมกันเป็นราชอาณาจักรร่วมประมุขใหม่ในปี ค.ศ. 1536 และรุ่งเรืองมาจนถึง ค.ศ. 1814
บางครั้งคำว่า "ราชอาณาจักรเดนมาร์ก" ก็จะหมายถึงทั้งสองอาณาจักรระหว่างปี ค.ศ. 1536 จนถึง ค.ศ. 1814 เพราะอำนาจทางการเมืองและทางการเศรษฐกิจมีศูนย์กลางอยู่ที่โคเปนเฮเกนในเดนมาร์ก คำนี้ครอบคลุมส่วนที่เป็น "ราชอาณาจักร" โอลเดนบูร์กของปี ค.ศ. 1460 แต่ไม่รวมส่วนที่เป็น "ดัชชี" แห่งชเลสวิช และ ฮ็อลชไตน์ ภาษาราชการมีสองภาษา ภาษาเดนมาร์ก และ ภาษาเยอรมัน และมีอยู่ช่วงหนึ่งที่มีทั้งสภาเดนมาร์กและสภาเยอรมัน
เดนมาร์ก และ นอร์เวย์ยุติการมีประมุขร่วมกันในปี ค.ศ. 1814 ไอซ์แลนด์ที่ตามกฎหมายแล้วเป็นอาณานิคมของเดนมาร์กกลายมาเป็นประเทศอิสระต่อมา
ดูเพิ่ม

ประวัติศาสตร์เดนมาร์ก
ประวัติศาสตร์นอร์เวย์